Učiteljski fakultet Sveučilišta u Zagrebu, u suradnji s Teatrom *Tirena* i Hrvatskim centrom za dramski odgoj, organizira 3. Znanstveno-umjetnički simpozij s međunarodnim sudjelovanjem pod naslovom

**KAKO DRAMSKO IZRAŽAVANJE DOPRINOSI KVALITETI POUČAVANJA**

Skup će se održati u Zagrebu od **29. do 31. kolovoza** **2019.** godine

na Učiteljskom fakultetu, Savska cesta 77.

**PRVI POZIV**

Pozivamo sve učitelje i nastavnike, odgojitelje i profesore, sve one koji u bilo kojem kontekstu primjenjuju dramskopedagoške metode (ili koji bi to tek željeli naučiti) da nam se pridruže na 3. Simpoziju o dramskome odgoju.

Na prvome smo se Simpoziju (2017.) bavili pitanjem mjesta dramskoga odgoja u odgojno-obrazovnim i kulturnim institucijama. Okupili smo se u velikom broju i prilično veselo družili na brojnim radionicama. Razgovarajući o statusu dramskoga odgoja, pitali smo se neprestano kako razmijeniti iskustva i potaknuti one oblike rada koje odlikuje izvrsnost. Zato smo se s drugim Simpozijem odlučili malo *uozbiljiti*, produbiti razmišljanje o vlastitoj praksi i ponuditi dulje, temeljitije radionice, a sve to pod naslovom *Poticanje kvalitete u dramskome stvaralaštvu*. Pozvali smo sudionike da opišu, stručno i znanstveno obrade vlastita razmišljanja i prakse te ih predstave u obliku pismenih radova. Drugi je simpozij, dakle, uključio i znanstvena i stručna izlaganja te se intenzivno bavio pitanjima kvalitete u dramskom stvaralaštvu, procjenjivanjima predstava u kojima igraju djeca, razgovorima o predstavama u kojima igraju djeca i nezaobilaznim LiDraNom. Preko dvadeset stručnih i znanstvenih radova koji su prošli recenzentski postupak objavljeno je u e-zborniku, zajedno s raznim bilješkama sa simpozija (dostupno na poveznici: <http://dramskapedagogija.ufzg.hr/>). Pogledajte, pročitajte, potražite inspiraciju…

Treći simpozij, koji upravo najavljujemo, bavit će se mjestom i mogućnostima dramskoga odgoja u nastavi i vrtićkim programima, točnije, bavit će se dramskim izražavanjem, oblikom dramskoga odgoja čiji je primarni cilj poučavanje i utjecanje na razvoj, sazrijevanje i odrastanje djece i mladih.

Na Simpoziju planiramo otvoriti neka važna pitanja:

* Koje je mjesto dramskoga odgoja u redovnoj nastavi u školi? Je li on poseban predmet ili metoda poučavanja? (Trebamo li se zalagati za osnivanje posebnoga predmeta?)
* Na koje sve načine dramske tehnike i metode pospješuju nastavni proces?
* Doprinosi li dramska aktivnost uvijek nastavnome procesu?
* Kako procjenjivati uspješnost dramskoga rada u razredu? Boljim savladavanjem sadržaja? Iskorakom u druge ili drugačije načine razmišljanja i doživljavanja?
* Kako ocjenjivati sadržaje iz dramskoga odgoja?
* Kako dramskopedagoškim metodama poučavati različite nastavne sadržaje.
* Itd.

Na Simpoziju se planiraju:

* plenarna predavanja pozvanih predavača koja obrađuju glavnu temu na različite načine
* stručno-znanstveni dio skupa na kojemu sudionici predstavljaju svoje radove i raspravljaju o njima
* radionice pozvanih stručnjaka
* radionice sudionika skupa
* predstave u kojima igraju djeca i mladi.

**Privremeni program Simpozija:**

1. **dan:**

15.00 – Otvaranje skupa

15.30 - 17.30 – Plenarna predavanja

17.30 – Predstava

1. **dan:**

9.00 - 11.00 – Stručno-znanstveni dio skupa: Predstavljanje radova sudionika i rasprava (u paralelnim sekcijama)

11.30 - 13.30 – Plenarna predavanja

13.30 - 14.30 – Pauza za ručak

14.30 - 18.30 – Radionice

18.45 – Predstava

1. **dan:**

9.00 - 13.00 – Radionice

13.00 - 14.00 – Pauza za ručak

14.00 - 18.00 – Radionice

Zatvaranje skupa: Predstava

**Plenarna predavanja:**

* Nataša Govedić: Zašto svakom razredu treba dramski pedagog ili drama kao polivalentna metoda učeničke ekspresivnosti, rješavanja konflikta i građanske kulture u učionici
* Vladimir Krušić: Dramska pedagogija u raznim europskim kulturnim i pedagoškim tradicijama
* Nikolina Marinić: Dramski odgoj u obrazovnim sustavima u svijetu
* Damir Miholić: Dramski odgoj i djeca s teškoćama u razvoju
* Zvonimir Peranić: Dramski odgoj i poučavanje prirodoslovnih sadržaja
* Maša Rimac Jurinović: Dramski odgoj – nastavna metoda ili poseban predmet

**Radionice će biti organizirane u sljedećim tematskim blokovima:**

1. tematski blok: Dramski odgoj i poučavanje prirodoslovnih predmeta
2. tematski blok: Dramski odgoj u nastavi književnosti
3. tematski blok: Dramski odgoj u nastavi jezika
4. tematski blok: Dramski odgoj i 'izvanredne okolnosti'
5. tematski blok: Dramski odgoj u vrtiću
6. tematski blok: Lutka u nastavi / Lutka u vrtiću

**Oblici sudjelovanja:**

1. Sudionik (u raspravama i na radionicama, slušač u znanstveno-stručnom dijelu skupa, gledatelj predstava).
2. Prijava stručnoga i/ili znanstvenoga rada za stručno-znanstveni dio skupa: prijavljeni rad treba obrađivati neku od tema povezanih s glavnom temom skupa i pitanjima koje Simpozij direktno ili indirektno postavlja. Prijavljeni rad može biti koncipiran kao stručni, znanstveni ili iskustvo iz prakse. Radovi koji prođu recenzentski postupak bit će objavljeni u zborniku.
3. Prijava radioničke prezentacije vlastitoga dramskopedagoškog rada u nastavi / redovitom programu u dječjem vrtiću (radionice koje prođu recenzentski postupak izvest će se na Simpoziju).

Svi sudionici s plaćenom kotizacijom mogu aktivno sudjelovati u svim aktivnostima tijekom trajanja skupa.

**Prijava** na skup preko poveznice: <https://docs.google.com/forms/d/e/1FAIpQLSc8bo1VH6K9wjfqmdmdwIr97cRTvp9X0FRCvUCrM1e6oRs9dw/viewform?usp=sf_link>

**Kotizacija:** 400,00 kn + PDV = **500,00 kn**

Kotizacija za studente:160,00 kn + PDV = **200,00 kn**

**Kotizacija uključuje materijale za sudjelovanje na Simpoziju, dva ručka i osvježenje u pauzama.**

**Upute za plaćanje kotizacije:**

1. za uplate iz Hrvatske
* primatelj: Učiteljski fakultet, Zagreb, Savska cesta 77
* IBAN primatelja: HR9124020061100639639
* model: 00, poziv na broj: 108-2019
* opis plaćanja: kotizacija za Simpozij *Kako dramsko izražavanje doprinosi kvaliteti poučavanja*, ime i prezime uplatitelja, adresa i OIB
1. za uplate iz inozemstva
* primatelj: Učiteljski fakultet, Zagreb, Savska cesta 77
* IBAN primatelja: HR9124020061100639639
* SWIFT/BIC: ESBCHR22
* naziv banke: Erste i Steiermakische bank d. d., Jadranski trg 3 a, Rijeka, Republika Hrvatska
* opis plaćanja: kotizacija za Simpozij *Kako dramsko izražavanje doprinosi kvaliteti poučavanja*, ime i prezime uplatitelja, adresa i porezni ili identifikacijski broj (tax number / ID number)

Potvrdu o plaćenoj kotizaciji **OBAVEZNO** poslati na: simpozij@ufzg.hr.

**Jezici Simpozija:** hrvatski i engleski

**Važni datumi:**

* Prijava sažetka stručnoga ili znanstvenoga rada: do 3. svibnja 2019.
* Prijava radionice (prezentacije vlastitog dramskopedagoškoga rada u nastavi / redovitom programu u dječjem vrtiću): do 15. svibnja 2019.
* Prihvaćanje sažetka (stručnoga ili znanstvenoga rada i radionica): do 1. lipnja 2018.
* Prijava za sudjelovanje bez stručnoga ili znanstvenoga rada ili radionice: do 15. lipnja 2018.
* Rok za plaćanje kotizacije: 1. srpnja 2019.
* Slanje kompletnoga stručnog ili znanstvenoga rada: do 15. kolovoza 2019.

**Programski odbor:**

* Doc. dr. sc. Iva Gruić, Učiteljski fakultet, Sveučilište u Zagrebu, predsjednica
* Sandra Banić Naumovski, Dječje kazalište Dubrava, Zagreb
* Snježana Čubrilo, Hrvatski centar za dramski odgoj, Zagreb
* Dr. sc. Helena Korošec, Pedagoški fakultet, Sveučilište u Ljubljani, Slovenija
* Dr. sc. Vladimir Krušić, Hrvatski centar za dramski odgoj, Zagreb
* Dr.sc. Srećko Listeš, Agencija za odgoj i obrazovanje, Split
* Doc. dr. sc. Damir Miholić, Edukacijsko-rehabilitacijski fakultet, Sveučilište u Zagrebu
* Doc. Marina Petković Liker, Akademija dramske umjetnosti, Sveučilište u Zagrebu
* Mr. sc. Ines Škuflić Horvat, Teatar *Tirena,* Zagreb
* Izv. prof. dr. sc. Tamara Turza Bogdan, Učiteljski fakultet, Sveučilište u Zagrebu
* Izv. prof. dr. sc. Vladimira Velički, Učiteljski fakultet, Sveučilište u Zagrebu
* Frana Marija Vranković, Centar za kulturu Trešnjevka, Zagreb
* Prof. dr. sc. Diana Zalar, Učiteljski fakultet, Sveučilište u Zagrebu

**Organizacijski odbor:**

* Doc. dr. sc. Iva Gruić, Učiteljski fakultet, Sveučilište u Zagrebu, predsjednica
* Sandra Banić Naumovski, Dječje kazalište Dubrava, Zagreb
* Snježana Čubrilo, Hrvatski centar za dramski odgoj, Zagreb
* Nina Horvat, Teatar *Tirena,* Zagreb
* Maja Sviben, Hrvatski centar za dramski odgoj, Zagreb
* Mr. sc. Ines Škuflić Horvat, Teatar *Tirena,* Zagreb
* Frana Marija Vranković, Centar za kulturu Trešnjevka, Zagreb
* Izv. prof. dr. sc. Vladimira Velički, Učiteljski fakultet, Sveučilište u Zagrebu

**Tajnice Simpozija:** Maša Rimac Jurinović i Zrinka Vukojević, Učiteljski fakultet, Sveučilište u Zagrebu

Za sve dodatne informacije upite poslati na adresu simpozij@ufzg.hr tajnicama Simpozija.